Efectele cumpărăturilor online: H&M va închide 250 de magazine fizice.
H&M va închide 250 de magazine fizice. Decizia a fost luată pe fondul pandemiei și creșterii cumpărăturilor online.
Potrivit CNN Business, retailerul de modă are 5.000 de magazine în întreaga lume, așa că cele 250 de magazine care vor fi închise reprezintă 5% din numărul total."Din ce în ce mai mulți clienți au început să facă cumpărături online în timpul pandemiei, în urma închiderilor temporare a magazinelor", a arătat, joi, H&M, într-un comunicat.Retailerul suedez a declarat că afacerea și-a revenit, în al treilea trimestru, care cuprinde vânzările din iunie până în august, însă, totuși, vânzările din septembrie au scăzut cu 5% față de aceeași lună a anului trecut."Deși provocările sunt departe de a fi terminate, credem că ceea ce este mai rău e în urmă și suntem bine poziționați pentru a ieși din criză mai puternici", a declarat CEO Helena Helmersson.Rivala H&M, Inditex, care deține Zara și alte mărci de modă, a declarat la începutul acestui an că intenționează să închidă până la 1.200 de magazine.